**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS VISUOMENĖS SVEIKATOS BIURO DALYVAVIMUI KONKURSE PAREIŠKĖJO TEISĖMIS TEIKIANT PARAIŠKĄ PAGAL VALSTYBINIO VISUOMENĖS SVEIKATOS STIPRINIMO FONDO KVIETIMO TEIKTI PARAIŠKAS PREVENCINIŲ PROJEKTŲ PRIEMONĘ ,,4.1.1. METIMO RŪKYTI SKATINIMO INICIATYVOS DARBO VIETOSE“ IR LĖŠŲ SKYRIMUI**

2023 m. sausio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos apsaugos ministerijos skelbiamo 2023 metų Valstybinio visuomenės sveikatos stiprinimo fondo lėšomis finansuotinų prevencinių projektų, Socialinės informacinės kampanijos ir mokslinių tyrimų projektų finansavimo konkurso nuostatomis, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės visuomenės sveikatos biuro dalyvavimui konkurse pareiškėjo teisėmis teikiant paraišką pagal Valstybinio visuomenės sveikatos stiprinimo fondo kvietimo teikti paraiškas prevencinių projektų priemonę ,,4.1.1. Metimo rūkyti skatinimo iniciatyvos darbo vietose“ (toliau – Paraiška).

2. Lietuvos Respublikos sveikatos apsaugos ministerijai priėmus sprendimą, finansuoti Projektą, prisidėti prie Projekto įgyvendinimo ne mažiau kaip 5 procentus visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui parengti ir įgyvendinti būtinas išlaidas, kurių nepadengia Projekto finansavimas.

3. Įgalioti Plungės rajono savivaldybės visuomenės sveikatos biuro direktorių pasirašyti su Paraiškos teikimu bei įgyvendinimu susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Strateginio planavimo ir investicijų skyriaus vedėja Žaneta Vaitkuvienė

Finansų ir biudžeto skyriaus vedėja Daiva Mažeikienė

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS VISUOMENĖS SVEIKATOS BIURO DALYVAVIMUI KONKURSE PAREIŠKĖJO TEISĖMIS TEIKIANT PARAIŠKĄ PAGAL VALSTYBINIO VISUOMENĖS SVEIKATOS STIPRINIMO FONDO KVIETIMO TEIKTI PARAIŠKAS PREVENCINIŲ PROJEKTŲ PRIEMONĘ ,,4.1.1. METIMO RŪKYTI SKATINIMO INICIATYVOS DARBO VIETOSE“ IR LĖŠŲ SKYRIMUI“**

2022 m. sausio 9 d.

Plungė

1. **Parengto teisės akto projekto tikslai.** Pritarti Plungės rajono savivaldybės visuomenės sveikatos biuro dalyvavimui konkurse pareiškėjo teisėmis teikiant paraišką pagal Valstybinio visuomenės sveikatos stiprinimo fondo (toliau – Fondas) kvietimo teikti paraiškas prevencinių projektų priemonę ,,4.1.1. Metimo rūkyti skatinimo iniciatyvos darbo vietose“ (toliau – Paraiška) ir lėšų skyrimui.

Lietuvos Respublikos sveikatos apsaugos ministerijos skelbiamo Fondo lėšomis finansuotinų prevencinių projektų, socialinės informacinės kampanijos ir mokslinių tyrimų projektų finansavimo konkurso tikslas – skatinti sveiką gyvenseną ir stiprinti visuomenės psichikos sveikatą.

2023 metų Fondo lėšomis finansuotinų visuomenės sveikatos išsaugojimo ir stiprinimo veiklų sritys ir prioritetai patvirtinti Lietuvos Respublikos sveikatos apsaugos ministro įsakymu Nr. V-1825 [„Dėl 2023 metų Valstybinio visuomenės sveikatos stiprinimo fondo lėšomis finansuojamų visuomenės sveikatos išsaugojimo ir stiprinimo veiklų sričių ir prioritetų tvirtinimo“](https://www.e-tar.lt/portal/lt/legalAct/91954840765911edbc04912defe897d1).

**2.** **Kaip šiuo metu yra sprendžiami projekte aptarti klausimai.**

Lietuvos Respublikos sveikatos apsaugos ministerija paskelbė Fondo lėšomis finansuotinų prevencinių projektų, socialinės informacinės kampanijos ir mokslinių tyrimų projektų finansavimo konkursą, kurio tikslas – skatinti sveiką gyvenseną ir stiprinti visuomenės psichikos sveikatą.

Fondo lėšomis finansuojamos įrodymais grįstos, sveikos gyvensenos įgūdžius kuriančios ar sveikatai kenkiančią elgseną keičiančios veiklos.

Projektų paraiškų priėmimo terminas:

Projektų paraiškų pateikimo pradžia – 2023 m. sausio 2 d.

Projektų paraiškų pateikimo pabaiga – 2023 m. sausio 31 d.

2023 metų Fondo lėšomis finansuotinų visuomenės sveikatos išsaugojimo ir stiprinimo veiklų sritys ir prioritetai patvirtinti Lietuvos Respublikos sveikatos apsaugos ministro įsakymu Nr. V-1825 „Dėl 2023 metų Valstybinio visuomenės sveikatos stiprinimo fondo lėšomis finansuojamų visuomenės sveikatos išsaugojimo ir stiprinimo veiklų sričių ir prioritetų tvirtinimo“.

**3. Kodėl būtina priimti sprendimą, kokių pozityvių rezultatų laukiama.** Priėmus šį tarybos sprendimą, Plungės rajono savivaldybės visuomenės sveikatos biuras dalyvaus konkurse pareiškėjo teisėmis teikiant paraišką pagal Valstybinio visuomenės sveikatos stiprinimo fondo kvietimo teikti paraiškas prevencinių projektų priemonę ,,4.1.1. Metimo rūkyti skatinimo iniciatyvos darbo vietose“.

Projekto metu numatoma vykdyti kampaniją, skatinančią mesti rūkyti darbovietėse. Priemones, orientuotas į pačius rūkančiuosius, jų aplinką ir jų darbdavius, apims pirminis rūkymo įpročių paplitimo tyrimas, prevencinių priemonių plano sudarymas, ir jo taikymas individualiai ir grupėse. Pirmiausia įmonės ir įstaigos, į kurių darbuotojus bus nukreiptos Projekto veiklos, gaus nemokamą edukacinę medžiagą apie rūkymo prevenciją, ženklus ir kitą spausdintinę medžiagą ir priemones (užrašinės, kalendoriai, tušinukai, edukaciniai lankstinukai, plakatai, kita atributika), kurias galės platinti darbovietėse tiesiogiai darbuotojams, ar naudoti medžiagą darbuotojams matomose vietose. Projekto dalyviai nemokamai galės pasimatuoti plaučių tūrį bei jų užterštumą CO ir kitomis dalelėmis, į organizmą patenkančiomis per rūkymą, tai padės iš dalies įsivertinti rūkymo jau iki šiol padarytą žalą. Tada numatomi edukaciniai užsiėmimai tiek rūkantiems darbuotojams, tiek darbdaviams, suinteresuotiems geresne darbuotojų sveikata, didesniu darbo našumu.

Kitos taikomos priemonės Projekte apima fizinio aktyvumo skatinimo užsiėmimus, streso valdymo priemones, pokalbiai su psichologu (kognityvinės elgesio terapijos krypties), skatinimą naudotis pagalbinėmis metimo rūkyti priemonėmis, supažindinimą su jomis, taip pat ir plačią viešinimo kampaniją tiek Plungės rajone, tiek ir už jo ribų. Numatoma organizuoti ir platesnius viešus renginius (ne tiesiogiai darbo vietose) darbingo amžiaus tikslinei grupei, kad nauda pasiektų kuo didesnį kiekį Plungės rajono gyventojų.

**4. Siūlomos teisinio reguliavimo nuostatos.** 2022 m. gruodžio 14 d. Sveikatos apsaugos ministro įsakymu Nr. V-1857 ,,Dėl 2023 metų kvietimo teikti paraiškas valstybinio visuomenės sveikatos stiprinimo fondo lėšomis finansuotiniems prevenciniams projektams, socialinės informacinės kampanijos ir mokslinių tyrimų projektams įgyvendinti tvirtinimo“ patvirtintas 2023 metų kvietimas teikti paraiškas Fondo lėšomis finansuotiniems prevenciniams projektams, socialinės informacinės kampanijos ir mokslinių tyrimų projektams įgyvendinti. Projektų paraiškų pateikimo  pabaiga – 2023 m. sausio 31 d.

**5. Pateikti skaičiavimai, išlaidų sąmatos, nurodyti finansavimo šaltiniai.** Lietuvos Respublikos sveikatos apsaugos ministerijai priėmus sprendimą, reikės finansuoti Projektą, prisidėti prie Projekto įgyvendinimo ne mažiau kaip 5 procentus visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui parengti ir įgyvendinti būtinas išlaidas, kurių nepadengia Projekto finansavimas.

Galima prašyti didžiausia lėšų suma – 60 000,00 eurų. Prisidėjimas prie Projekto ne mažiau 5 proc. (t. y. apie 3 000 Eur).

Projekto išlaidos apims darbo užmokesčio išlaidas specialistams, vykdantiems projekto veiklas, lektorių-edukatorių paslaugų išlaidas, viešinimo medžiagos, atributikos ir edukacinės medžiagos rengimo, spaudos (gamybos) išlaidas, edukacinių ir viešinimo renginių organizavimo išlaidas, darbo užmokesčio projekto administravimo veikloms (Projekto vadovas ir Projekto finansininkas) išlaidas, kitas susijusias, projekto veikloms vykdyti būtinas išlaidas.

Projekto įgyvendinimo trukmė – iki 2023 m. gruodžio 1 d.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą.** Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas Plungės rajono savivaldybės visuomenės sveikatos biuro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.** Lietuvos Respublikos Sveikatos apsaugos ministerijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Kaip papildoma medžiaga pridedamas Plungės rajono savivaldybės visuomenės sveikatos biuro 2023 m. sausio 9 d. raštas Nr. SB-009 ,,Dėl pritarimo“.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Darbuotojai taps sveikesni, priemonės nukreiptos į sveikatinimą.* | *Nenumatoma* |
| *Finansams* | *Didžiausia lėšų suma – 60 000,00 eurų. Prisidėjimas prie Projekto ne mažiau 5 proc. (t. y. apie 3 000 Eur).* |  |
| *Socialinei aplinkai* | *Teigiamas. Projekto metu numatoma vykdyti kampaniją, skatinančią mesti rūkyti darbovietėse.* |  |
| *Viešajam administravimui* |  | *Nenumatoma* |
| *Teisinei sistemai* |  | *Nenumatoma* |
| *Kriminogeninei situacijai* | *Skatinimas mesti rūkyti darbo vietose* |  |
| *Aplinkai* | *Teigiamas. Projekto dalyviai nemokamai galės pasimatuoti plaučių tūrį bei jų užterštumą CO ir kitomis dalelėmis, į organizmą patenkančiomis per rūkymą, tai padės iš dalies įsivertinti rūkymo jau iki šiol padarytą žalą.* |  |
| *Administracinei naštai* |  | *Nenumatoma* |
| *Regiono plėtrai* | *Teigiamas* |  |
| *Kitoms sritims, asmenims ar jų grupėms* | *Bus vykdoma viešinimo kampanija* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė