**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2020 M. GRUODŽIO 22 D. SPRENDIMO NR. T1-281 „DĖL PLUNGĖS RAJONO SAVIVALDYBĖS 2021–2030 METŲ STRATEGINIO PLĖTROS PLANO PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. sausio 26 d. Nr. T1-

Plungė

Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2020 m. gruodžio 22 d. sprendimu Nr. T1-281 patvirtintą Plungės rajono savivaldybės 2021–2030 metų strateginį plėtros planą (kartu su 2021 m. vasario 18 d. sprendimu Nr. T1-43 ir 2022 m. lapkričio 24 d. sprendimu Nr. T1-246 ), keičiant ir įtraukiant naujus uždavinius ir rodiklius:
   1. Papildyti Plungės rajono savivaldybės strateginio plėtros plano I-ojo prioriteto „Kokybiškų viešųjų paslaugų parkas“ tikslą 1.1. „Stiprinti gyventojų sveikatą, užtikrinti sveikatos priežiūros (gydymo) prieinamumą bei kokybę“ uždaviniu 1.1.5. „Pažangios medicininės įrangos įsigijimas Plungės rajono savivaldybės sveikatos priežiūros įstaigose“ su rodikliu ir išdėstyti jį taip:

|  |  |  |  |  |  |
| --- | --- | --- | --- | --- | --- |
| Nr. | Strateginiai tikslai/uždaviniai | Įgyvendinimo rodiklis | Esama vertė 2022 m. | Siektina vertė 2030 m. | Atsakingi asmenys |
| 1.1.5. | Pažangios medicininės įrangos įsigijimas Plungės rajono savivaldybės sveikatos priežiūros įstaigose | Įsigytos medicininės įrangos skaičius (vnt.) | 1 | 2 | savivaldybės gydytojas |

1.2. Papildyti Plungės rajono savivaldybės strateginio plėtros plano II-ojo prioriteto „Inovacijų, verslo ir pramonės parkas“ tikslą 2.2. „Užtikrinti rinkos poreikius atitinkančių darbuotojų pasiūlą“ uždaviniu 2.2.4. „Prisidėti prie socialiai pažeidžiamų grupių atstovų užimtumo didinimo rajone“ su rodikliu ir išdėstyti jį taip:

|  |  |  |  |  |  |
| --- | --- | --- | --- | --- | --- |
| Nr. | Strateginiai tikslai/uždaviniai | Įgyvendinimo rodiklis | Esama vertė 2022 m. | Siektina vertė 2030 m. | Atsakingi asmenys |
| 2.2.4. | Prisidėti prie socialiai pažeidžiamų grupių atstovų užimtumo didinimo rajone | Užimtumo didinimo programose sudalyvavusių socialiai pažeidžiamų asmenų skaičius (asm.) | 24 | 26 | Plungės miesto seniūnija |

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Strateginio planavimo ir investicijų skyriaus vedėja Žaneta Vaitkuvienė

Sprendimą rengė Strateginio planavimo ir investicijų skyriaus vyr. specialistė Simona Derkintė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2020 M. GRUODŽIO 22 D. SPRENDIMO NR. T1-281 „DĖL PLUNGĖS RAJONO SAVIVALDYBĖS 2021–2030 METŲ STRATEGINIO PLĖTROS PLANO PATVIRTINIMO“ ir jį keitusių sprendimų PAKEITIMO“** |
| 2023 m. sausio 9 d.  Plungė |

1. **Parengto teisės akto projekto tikslai, uždaviniai, problemos esmė**. Pakeisti Plungės rajono savivaldybės 2020 m. gruodžio 22 d. sprendimu Nr. T1-281 patvirtintą Plungės rajono savivaldybės 2021–2030 metų strateginį plėtros planą (kartu su 2021 m. vasario 18 d. sprendimu Nr. T1-43 ir 2022 m. lapkričio 24 d. sprendimu Nr. T1-246), įtraukiant naujus uždavinius ir rodiklius.

**2. Kaip šiuo metu yra sprendžiami projekte aptarti klausimai.** Vadovaujantis 2021 m. balandžio 28 d. patvirtinta LR Strateginio valdymo metodika, strateginio veiklos plano pažangos priemonės turi atitikti Plungės rajono savivaldybės 2021–2030 metų strateginio plėtros plano prioritetus, tikslus ir uždavinius. Atsižvelgiant į tai, kad kai kurių pažangos priemonių negalima priskirti strateginio plėtros plano tikslams ir uždaviniams, reikia papildyti Plungės rajono savivaldybės 2021–2030 metų strateginį plėtros planą atitinkamais tikslais ir uždaviniais.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą, strateginio veiklos plano pažangos priemones bus galima priskirti Plungės rajono savivaldybės 2021–2030 m. strateginio plėtros plano prioritetams, tikslams ir uždaviniams.

**4. Siūlomos teisinio reguliavimo nuostatos.** Keičiamas Plungės rajono savivaldybės 2021–2030 metų strateginis plėtros planas.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Reikia pakeisti Plungės rajono savivaldybės tarybos 2020 m. gruodžio 22 d. sprendimą Nr. T1-281 „Dėl Plungės rajono savivaldybės 2021–2030 metų strateginio plėtros plano patvirtinimo“ (kartu 2021 m. vasario 18 d. sprendimu Nr. T1-43 ir 2022 m. lapkričio 24 d. sprendimu Nr. T1-246).

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Rengiant Plungės rajono savivaldybės veiklos planą 2023–2025 metams, iškilo poreikis papildyti Plungės rajono savivaldybės 2021–2030 metų strateginį plėtros planą. Strateginio planavimo ir investicijų skyrius surinko pasiūlymus dėl strateginio plėtros plano papildymo ir teikė juos svarstyti Strateginio planavimo grupei. 2023 m. sausio 4 d. protokolu Nr. LK-3 pritarta Savivaldybės tarybos sprendimo projekte nurodytiems papildymams.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus

vyr. specialistė Simona Derkintė